Venemaa siseministeeriumis laiutatakse arusaamatuses käsi  viimase aja sündmuste peale, mis on seotud viimasel ajal sagenenud juhtumitega, kus miilitsad lasevad maha kodanikke. Siseministeeriumi juhtkond ei suuda selgitada tekkinud olukorda ning nimetab seda lihtsalt iratsionaalseks nähtuseks.  "Selels on midagi täiesti irratsionaalset ... ma isegi ei tea, kuidas seda seletada", märkis venemaa siseministri asetäitja Nikolai Ovtšinnikov agentuurile Reuters.    Eelmisel nädalal Tuva's avas kohalik kriminaalmiilits kaasas olnud tulirelvast tule kahe  liiklusinspektori pihta, kes püüdsid teda peatada alkoholi tarbimise kontrollimise eesmärgil. Intsidendi tulemusena hukkus üks inspektoritest ja teine sai raskelt vigastada. Tulistamise algatanud miilits ise lasi end peale sündmuse toimumist maha.    Möödunud pühapäeval tulistas seal samas Tuva's kohalik autoinspektor dokumentide kontrollimise ajal kontrollitava sõiduki sees istunud noorukeid. Tulistamise tagajärjel hukkus auto roolis istunud 17 aastane noormees. Noormehega kaasas olnud kõrvalistuv neiu  sai raskelt haavata.    Oktoobri keskel Omski oblastis tulistas armukadeduse ajendil kohalik miilits ühte neidu ja tema kaaslast. Peale sündmust aga sooritas miilits enesetapu.